คือหนูออกกำลังกาย ควบคุมน้ำหนักงดของหวาน ของทอดก็กินบ้าง แล้วก็ทำifกินแค่8.00-15.00ประมาณนี้ทั้งไปวิ่ง ออกกำลังกายลดพุงตามวิดีโอที่สอนในยูทูป เล่นฮูลาฮูป30น/วัน กินก็น้อยลง แต่พุงไม่ยุบเลยแล้วยังเป็นเหมือนท้องอืดด้วย การขับถ่ายก็ถือว่าดีอยู่ อยากทราบว่าทำไมพุงถึงไม่ลดยังดึ่งๆเหมือนเดิมเกิดจากจากสาเหตุอะไร แล้วเกี่ยวข้องกันไหม?ประจำเดือนหนูไม่มาด้วยมาๆหาย
สวัสดีค่ะ Nickyการลดน้ำหนักที่มีประสิทธิภาพและปลอดภัยในทางการแพทย์ปัจจุบันเช่น การควบคุมอาหาร โดยควรรับประทานอาหารที่หลากหลาย เช่น คาร์โบไฮเดรตอย่างธัญพืชที่ไม่ผ่านการขัดสี ผัก ผลไม้ โปรตีนไขมันน้อย และไขมันที่ดีกับร่างกายในปริมาณที่เหมาะสม เลี่ยงการรับประทานไขมันเลว ไขมันอิ่มตัว อย่างไขมันจากสัตว์ หรือไขมันที่อยู่ในอาหารขยะต่างๆ ซึ่งเป็นไขมันที่อันตรายต่อสุขภาพ รับประทานผักผลไม้ให้มากขึ้น ควบคู่ไปกับการออกกำลังกายเพื่อเพิ่มการเผาผลาญของร่างกาย ได้แก่ การวิ่ง การว่ายน้ำ การปั่นจักรยาน การเต้นแอโรบิก และการเดิน หรือกิจกรรมใดๆตามที่ชอบ ควรทำสม่ำเสมอ 3-4 ครั้งต่อสัปดาห์ ครั้งละ 30 นาทีเป็นอย่างน้อยโดยน้ำหนักที่ลดลงจะค่อยๆลดลงในแต่ละส่วนไป ซึ่งในแต่ละคนก็อาจจะแตกต่างกันค่ะ แต่หากน้ำหนักลดได้แล้ว ส่วนใหญ่ไขมันที่หน้าท้องจะค่อยๆหายไปด้วย แม้จะยังไม่เห็นชัดเจนมากนักในช่วงแรก อาจจะต้องใช้เวลาและต้องทำการลดน้ำหนักด้วยวิธีที่ปลอดภัยดังที่กล่าวไปอย่างสม่ำเสมอไปก่อน และหากมีปัญหาในการควบคุมน้ำหนัก หรือการรับประทานอาหาร สามารถปรึกษาแพทย์หรือนักโภชนาการที่รพใกล้บ้านได้อีกครั้งส่วนเรื่องประจำเดือนที่มาไม่สม่ำเสมอ อาจมีสาเหตุมาจาก ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบางที่ควรไปพบแพทย์เพื่อตรวจเพิ่มเติม ไม่น่าเป็นสาเหตุทำให้ท้องโตได้ ยกเว้นว่ามีก้อนเนื้องอกต่างๆในอวัยวะสืบพันธุ์ร่วมด้วยค่ะ